ՆԱԽԱԳԻԾ

**Արձանագրություն**

**2010 թվականի նոյեմբերի 19-ի՝ «Մտավոր սեփականության իրավական պահպանության և պաշտպանության ոլորտում համագործակցության և մտավոր սեփականության իրավական պահպանության և պաշտպանության հարցերով միջպետական խորհրդի ստեղծման մասին» համաձայնագրում փոփոխություններ կատարելու մասին**

Սույն Համաձայնագրի մասնակից պետությունների կառավարությունները, այսուհետ՝ Կողմեր,

գիտակցելով համագործակցության անհրաժեշտությունը մտավոր սեփականության կառավարման ոլորտում, ներառյալ` ԱՊՀ մասնակից պետությունների մտավոր սեփականության շուկայի ձևավորման և զարգացման պայմաններ ստեղծելու նպատակով մտավոր սեփականության օբյեկտների առևտրականացումը և ցանկացած այլ օգտագործումը,

համաձայնեցին ներքոհիշյալի մասին.

**Հոդված 1**

«Մտավոր սեփականության իրավական պահպանության և պաշտպանության ոլորտում համագործակցության և մտավոր սեփականության իրավական պահպանության և պաշտպանության հարցերով միջպետական խորհրդի ստեղծման մասին» 2010 թվականի նոյեմբերի 19-ի Համաձայնագրում կատարել հետևյալ փոփոխությունները.

1. Համաձայնագրի նախաբանի երրորդ պարբերությունը շարադրել հետևյալ խմբագրությամբ. «ընդունելով, որ այդպիսի համագործակցության զարգացման համար պարտադիր պայման է մտավոր սեփականության արդյունավետ իրավական պահպանությունը, պաշտպանությունը և մտավոր սեփականության կառավարումը»:
2. Նախաբանի չորրորդ պարբերությունից հետո ավելացնել նոր պարբերություն հետևյալ խմբագրությամբ. «հաշվի առնելով մտավոր սեփականության կառավարման մեխանիզմների կատարելագործման կարևորությունը, ներառյալ՝ մտավոր սեփականության օբյեկտների առևտրայնացումը և ցանկացած այլ օգտագործումը»:
3. 1-ին հոդվածի առաջին պարբերության «Մտավոր սեփականության պահպանության և պաշտպանության միջպետական համակարգի» բառերից հետո ավելացնել «մտավոր սեփականության կառավարման մեխանիզմների» բառերը:
4. 1-ին հոդվածի ա) ենթակետից հանել «պահպանության և պաշտպանության» բառերը:
5. Հոդվածի 1-ի բ) ենթակետից հանել «իրավական պահպանության և պաշտպանության» բառերը:
6. Հոդվածի 1-ի գ) ենթակետը շարադրել հետևյալ խմբագրությամբ. «տնտեսության, առևտրի, գիտության, տեխնիկայի և մշակույթի ոլորտում համագործակցություն իրականացնելիս մտավոր սեփականության պահպանության, պաշտպանության և մտավոր սեփականության կառավարման, այդ թվում՝ մտավոր սեփականության օբյեկտների առևտրայնացման և ցանկացած այլ օգտագործման հետ կապված հարցերի համաձայնեցման, ինչպես նաև աջակցելու համապատասխան միջազգային պայմանագրերի կնքմանը»:

**Հոդված 2**

Մտավոր սեփականության իրավական պահպանության և պաշտպանության հարցերով Միջպետական խորհրդի Կանոնադրության մեջ, որը հանդիսանում է Համաձայնագրի անբաժանելի մասը (այսուհետ՝ Կանոնադրություն) կատարել հետևյալ փոփոխությունները.

1. Կանոնադրության 1-ին մասի 1.1 կետի առաջին պարբերության «մտավոր սեփականության ոլորտում իրավախախտումների դեմ» բառերից հետո ավելացնել «մտավոր սեփականության կառավարման մեխանիզմների կատարելագործման համար պայմաններ ստեղծելու, այդ թվում՝ մտավոր սեփականության օբյեկտների առևտրականացման և ցանկացած այլ օգտագործման» բառերը:
2. Կանոնադրության 2-րդ մասի 2.1 կետի «մտավոր սեփականության իրավական պահպանության և պաշտպանության մեխանիզմների ստեղծման, զարգացման և կատարելագործման» բառերից հետո ավելացնել «մտավոր սեփականության կառավարման, այդ թվում՝ մտավոր սեփականության օբյեկտների առևտրականացման և ցանկացած այլ օգտագործման» բառերը:
3. Կանոնադրության 2-րդ մասի 2.2 կետից հանել «պահպանության և պաշտպանության» բառերը:
4. Կանոնադրության 2-րդ մասի 2.3 կետի երկրորդ պարբերությունը շարադրել հետևյալ խմբագրությամբ. «մտավոր սեփականության իրավական պահպանության և պաշտպանության արդյունավետության բարձրացում և մտավոր սեփականության կառավարում»:
5. Կանոնադրության 2-րդ մասի 2.3 կետի երրորդ պարբերությունից հանել «իրավական պահպանության և պաշտպանության» բառերը:
6. Կանոնադրության 2-րդ մասի 2.4 կետը շարադրել հետևյալ խմբագրությամբ. «Մտավոր սեփականության իրավական պահպանության, պաշտպանության և կառավարման հարցերով համագործակցությունը զարգացնելու վերաբերյալ առաջարկությունների նախապատրաստում՝ ԱՊՀ կառավարությունների ղեկավարների Խորհրդի և ԱՊՀ ճյուղային համագործակցության մարմինների նիստերում քննարկելու համար»:
7. Կանոնադրության 2-րդ մասի 2.5 կետից հանել «իրավական պահպանության և պաշտպանության» բառերը:
8. Կանոնադրության 3-րդ մասի 3.3 կետի վեցերորդ պարբերությունը շարադրել հետևյալ խմբագրությամբ. «մտավոր սեփականության իրավական պահպանության, պաշտպանության և կառավարման մեխանիզմների, ներառյալ՝ մտավոր սեփականության օբյեկտների առևտրայնացման և ցանկացած այլ օգտագործման, իրականացման համար անհրաժեշտ միջազգային պայմանագրերի և այլ փաստաթղթերի նախագծերի մշակման, մտավոր սեփականության ոլորտում իրավախախտումների ու ապօրինաբար նմանակված արտադրանքի տարածման դեմ արդյունավետ միջոցների մշակման համար:
9. Կանոնադրության 3-րդ մասի 3.3 կետի ութերորդ պարբերության «պաշտպանության» բառերից հետո ավելացնել «մտավոր սեփականության կառավարման մեխանիզմների, ներառյալ՝ մտավոր սեփականության օբյեկտների առևտրայնացման և ցանկացած այլ օգտագործումը» բառերը:
10. Կանոնադրության 4-րդ մասի 4.1 կետի առաջին պարբերության ««պաշտպանության» բառերից հետո ավելացնել «, ներառյալ՝ մտավոր սեփականության օբյեկտների առևտրայնացման և ցանկացած այլ օգտագործման»:

**Հոդված 3**

Սույն Արձանագրությունն ուժի մեջ է մտնում սույն Արձանագրությունն ուժի մեջ մտնելու համար անհրաժեշտ ներպետական ընթացակարգերը Կողմերի պետությունների կողմից կատարվելու մասին երրորդ գրավոր ծանուցումն ավանդապահի կողմից ստանալու օրվանից 30 օր հետո:

Կողմերի համար, որոնք իրականացրել են անհրաժեշտ ներպետական գործընթացները ավելի ուշ, սույն Արձանագրությունն ուժի մեջ է մտնում ավանդապահի կողմից համապատասխան փաստաթղթեր ստանալու օրվանից 30 օր հետո:

Կատարված է Կազան քաղաքում 2017 թվականի մայիսի 26-ին, մեկ բնօրինակով, ռուսերենով: Բնօրինակը պահվում է Անկախ Պետությունների Համագործակցության Գործադիր կոմիտեում, որը դրա վավերացված պատճենը կուղարկի սույն Արձանագրությունը ստորագրած յուրաքանչյուր պետության:

|  |  |
| --- | --- |
| **Ադրբեջանի Հանրապետության Կառավարության կողմից** | **Ռուսաստանի ԴաշնությանԿառավարության կողմից** |
|  |  |
| **Հայաստանի Հանրապետության Կառավարության կողմից** | **Տաջիկստանի ՀանրապետությանԿառավարության կողմից** |
|  |  |
| **Բելառուսի Հանրապետության Կառավարության կողմից** | **Թուրքմենստանի Կառավարությանկողմից** |
|  |  |
| **Ղազախստանի Հանրապետության Կառավարության կողմից** | **Ուզբեկստանի ՀանրապետությանԿառավարության կողմից** |
|  |  |
| **Ղրղզստանի Հանրապետության Կառավարության կողմից** | **Ուկրաինայի Կառավարությանկողմից** |
|  |  |
| **Մոլդովայի ՀանրապետությանԿառավարության կողմից** |  |